stanford-oval/wikipedia huggingface dataset:
PUBG: Battlegrounds

PUBG: Battlegrounds (לשעבר PlayerUnknown's Battlegrounds; בקיצור: PUBG; בתרגום חופשי לעברית: זירות הקרב של PlayerUnknown) הוא משחק רשת רב משתתפים מסוגת הבאטל רויאל והיריות מגוף ראשון ומגוף שלישי, אשר פותח על ידי Krafton והופץ על ידי PUBG Corporation למחשב האישי ב-20 בדצמבר 2017, ב-19 במרץ 2018 לטלפונים הניידים המריצים את מערכות ההפעלה אנדרואיד ו-iOS, ב-4 בספטמבר 2018 לקונסולת המשחקים Xbox One, ב-7 בדצמבר 2018 לקונסולת המשחקים פלייסטיישן 4, ב-28 באפריל 2020 לשירות ההזרמה Stadia, ב-10 בנובמבר 2020 לקונסולת המשחקים Xbox Series X/S וב-12 בנובמבר 2020 לקונסולות המשחקים פלייסטיישן 4. המשחק מבוסס על מודיפיקציה למשחקי וידאו אחרים שפותחו על ידי ברנדון "פלייר-אנואן" (PlayerUnknown) גרין, ובהשראת הסרט היפני באטל רויאל ולאחר מכן התפתחו למשחק בפני עצמו. במשחק, שבו משתתפים עד 100 שחקנים, השחקנים צונחים אל עבר אי ומלקטים כלי נשק וציוד המפוזר ברחבי המפה על מנת להרוג אחד את השני תוך כדי הימנעות מלההרג בעצמם. השטח הבטוח שבו ניתן לשחק קטן ככל שהזמן עובר, מה שמכריח את השחקנים להצטופף יותר ויותר. השחקן האחרון ששורד את הקרב הוא המנצח.
Battlegrounds יצא לאור לראשונה למחשב האישי בפלטפורמת סטים בתור גרסת בטא (מכונה "Early Access") במרץ 2017 וכ-9 חודשים לאחר מכן בדצמבר 2017, המשחק המלא יצא. כמו כן המשחק הופץ על ידי Microsoft Studios לקונסולת המשחקים Xbox One בתוכנית ה-Xbox Game Preview באותו החודש, כאשר המשחק יצא לאור רשמית בספטמבר 2018. גרסת הטלפונים הניידים יצאה לאור במהלך 2018 כגרסה חינמית בשם "PUBG Mobile", בניגוד לגרסה בתשלום לשאר הפלטפורמות. Battlegrounds הוא אחד ממשחקי הווידאו הנמכרים והמשוחקים ביותר בעולם. נכון ל-2020, נמכרו למעלה מ-70 מיליון עותקים של המשחק למחשב האישי ולקונסולות, כאשר גרסת הטלפונים הניידים הגיעה ל-734 מיליון הורדות וגרפה למעלה מ-3.5 מיליארד דולר אמריקני.
Battlegrounds קיבל ביקורות חיוביות, שבעוד שמצאו פגמים טכניים, הדגישו כי המשחק הציג גישות חדשות למשחקיות רעננה שכל שחקן מתחיל יוכל להתרגל אליה בקלות. המשחק תרם לעלייה בפופולריות של משחקי ז'אנר הבאטל רויאל, כאשר מספר חיקויים סינים של המשחק פותחו על מנת לרכוב על הצלחתו. כמו כן, המשחק הועמד מספר פעמים לקטגוריית "משחק השנה", יחד עם מספר רב של פרסים. חברת PUBG Corporation קיימה מספר תחרויות קטנות והוסיפה כלים למשחק אשר מאפשרים לסיבובים להיות מוזרמים בקלות למדיה. בנוסף לכך, המשחק נאסר במספר מדינות עקב תרומתו לכאורה בהתמכרותם של שחקנים צעירים למשחקי וידאו.
משחקיות

Battlegrounds הוא משחק יריות על בסיס שחקן נגד שחקן, שבו עד 100 שחקנים נלחמים אחד כנגד השני במצב באטל רויאל, מצב משחק בו מספר רב של שחקנים נלחמים זה עם זה במעין מצב של כולם על כולם (אנ') עד שנשאר שורד אחרון. השחקנים יכולים לבחור אם הם רוצים להיכנס לסיבוב לבד, בזוגות, או בקבוצה של עד 4 אנשים. האדם או הקבוצה האחרונה שנשארת היא המנצחת.
כל סיבוב מתחיל בכך שהשחקנים צונחים ממטוס אל עבר אחת מארבע המפות, אשר שטחן הוא 64 קמ"ר, 36 קמ"ר ו-16 קמ"ר בהתאמה. מסלול הטיסה של המטוס משתנה באופן אקראי בכל סיבוב, מה שמכריח את השחקנים לתכנן בזריזות את האסטרטגיה שלהם והיכן הם ינחתו. בעת הנחיתה על הקרקע, השחקנים מתחילים ללא כל ציוד עליהם למעט ביגוד וחגורת ציוד הנותנת שטח אחסון של 70 יחידות (בהשוואה ל-20 יחידות ללא חגורת ציוד). בזמן זה על השחקנים לחפש ציוד (כגון כלי נשק, תחמושת, קסדות, תיקים, אפודי מגן, ציוד רפואי וכו') במבנים ועיירות נטושות הפזורות ברחבי המפה. פריטים אלו מופצים על גבי המפה באופן פרוצדורלי בכל תחילת סיבוב, כאשר באזורים בהם יש סיכון גבוה לרוב יהיה ציוד יותר טוב. משחקנים שנהרגו ניתן ללקט ציוד שנאסף על ידם. שחקנים יכולים לבחור את נקודת המבט שלהם - גוף ראשון או גוף שלישי, כאשר לשניהם יש יתרונות וחסרונות בלחימה ובמצבים אחרים, אך לעיתים הגדרות ייחודיות של שרת המשחק נועלות את השימוש לנקודת מבט אחת על מנת לבטל יתרונות.
בכל מספר דקות, האזור בו ניתן לשחק במפה קטן לעבר אזור אקראי, כאשר כל שחקן הנמצא מחוץ לאזור זה מקבל נזק המתגבר בכל שלב ובסופו של דבר הורג אותם אם הם לא מצליחים להגיע לאזור הבטוח בזמן. הגבול של האזור הבטוח מסומן על ידי קיר כחול אשר קטן עם הזמן. הדבר מביא לכך שהסיכוי לפגוש באויב גדל והצפיפות גדלה, מה שמכריח את השחקנים לפעול באסטרטגיה יותר חכמה, כיוון שהמשחק נהיה יותר ויותר קשה. במהלך הזמן של הסיבוב, אזורים המסומנים באדום באופן אקראי מופצצים למשך כחצי דקה, מה שמכריח את השחקנים הנמצאים באזורים אלו לתפוס מחסה, אחרת יהרגו ויפסידו בסיבוב. בשני המקרים הללו, השחקנים מוזהרים דקות מראש וניתן להם זמן להתכונן. לעיתים, מטוס יחוג סביב המפה ויוריד אספקה באופן אקראי (או על ידי סימון באקדח נורים) המכילה לרוב ציוד שלא ניתן למצוא במפה, הנחשב לציוד הטוב ביותר במשחק. כאשר אספקות אלו מגיעות לקרקע, עשן בצבע אדום בוהק בוקע מהן, מה שמאפשר את איתורן בקלות, אך באותו זמן גורם להגברת הלחימה והתחרות בין השחקנים. אורך סיבוב נמשך כ-30 דקות בממוצע.
בכל סוף סיבוב, השחקנים מקבלים סכום מסוים של כסף ווירטואלי, שמחושב על בסיס הביצועים שלהם. ניתן להשתמש בכסף הווירטואלי לרכישת 'תיבות', שבהן בגדים, סקינים לכלי נשק ואביזרים שניתן ללבוש או למכור בחנות הווירטואלית של סטים. מצב משחק מתחלף הנקרא "event mode" (מצב אירוע) נוסף בעדכון במרץ 2018. מצב משחק זה משנה את החוקים של המשחק, כמו הגדלת הקבוצות שניתן לבנות או שינוי אופן התפוצה של הציוד במפה.
ביקורות

אתרים רבים שיבחו את המשחק על הרעיון המקורי וכמות האקשן וההנאה שבו. המשחק מכר למעלה מ-15 מיליון עותקים בחצי השנה הראשונה ליציאתו, והפך למשחק הנמכר ביותר בחנות המשחקים Steam. נכון לשנת 2018, המשחק הוא משחק הווידאו החמישי הנמכר ביותר בכל הזמנים עם 50 מיליון עותקים שנמכרו. אתר הבידור IGN נתן למשחק ציון של 9.5 מתוך 10.
תלונות השחקנים כוללות, בין היתר, מיעוט שרתים שגורם למשחק איטי מדי וכוח עיבוד (מעבד) חזק מדי שנדרש להרצת המשחק.
ראו גם

פורטנייט
הערות שוליים

↑  PC & Console Patch Notes - Update 15.2, ‏5 בינואר 2022 (באנגלית)
↑  Google Play‏, PlayerUnknown's Battlegrounds (באנגלית)
1 2  App Store‏, PlayerUnknown's Battlegrounds (באנגלית)
↑  Entertainment Software Rating Board‏, PlayerUnknown's Battlegrounds Rating for Windows PC (באנגלית)
↑  Entertainment Software Rating Board‏, PlayerUnknown's Battlegrounds Rating for Xbox One (באנגלית)
↑  Entertainment Software Rating Board‏, PlayerUnknown's Battlegrounds Rating for PlayStation 4 (באנגלית)
↑  Entertainment Software Rating Board‏, PlayerUnknown's Battlegrounds Rating for Google Stadia (באנגלית)
↑  Pan European Game Information‏, PlayerUnknown's Battlegrounds Rating (באנגלית)
↑  כריס קר, PUBG has sold over 70 million copies worldwide, אתר Gamasutra, ‏‏14 ביולי 2020 (באנגלית)
1 2 3 4 5 6  כריס קארטר, Understanding Playerunknown's Battlegrounds, אתר Polygon, ‏‏19 ביוני 2017 (באנגלית)
↑  PUBG new map: everything you need to know about Karakin, אתר PCGamesN, ‏‏16 בינואר 2020 (באנגלית)
↑  ריצ'רד סקוט-ג'ונס, PlayerUnknown’s Battlegrounds launches first-person servers in Asia and for all modes, אתר PCGamesN, ‏‏14 באוגוסט 2017 (באנגלית)
↑  אלן ברדלי, Designing the giant battle royale maps of Playerunknown's Battlegrounds, אתר Gamasutra, ‏‏27 באפריל 2017 (באנגלית)
↑  טום מארקס, Battle Royale modder Brendan Greene on his official H1Z1 mode, אתר PC Gamer, ‏‏21 בינואר 2015 (באנגלית)
1 2  ג'יימס בצ'לור, PlayerUnknown Battlegrounds dev: “I want to find the next me”, אתר Games Industry, ‏‏26 באפריל 2017 (באנגלית)
↑  ג'ייסון ניאבה, PUBG's Latest Update Adds Flare Gun, Two New Vehicles, אתר Player One, ‏‏9 באפריל 2019 (באנגלית)
↑  כריס קר, 'Skin economy is a good thing,' says Playerunknown's Battlegrounds creator, אתר Gamasutra, ‏‏4 במאי 2017 (באנגלית)
↑  אוסטן גוסלין, PUBG bringing in an Event Mode to answer Fortnite’s, אתר Polygon, ‏‏22 במאי 2018 (באנגלית)
↑  "PlayerUnknown's Battlegrounds sales top 15 million". VG247.com. נבדק ב-2017-11-18.
↑  Michael McWhertor, PUBG reaches 50M copies sold, 400M total players, Polygon, ‏19 ביוני 2018
↑  Chloi Rad, PlayerUnknown's Battlegrounds Review, IGN, ‏2018-01-05 (באנגלית)
דוריט הקטנה

ערך זה עוסק בספר מאת צ'ארלס דיקנס. אם התכוונתם למשמעות אחרת, ראו .
| --- | --- |

שער הספר משנת 1856
 מידע כללי
 מאת:  צ'ארלס דיקנס 
 איורים:  האבלט נייט בראון 
 שפת המקור:  אנגלית 
 סוגה:  רומן 
 מקום התרחשות:  אנגליה 
 הוצאה
 הוצאה:  Bradbury and Evans 
 תאריך הוצאה:  1857 
 הוצאה בעברית
 הוצאה:  הוצאת מוסד ביאליק והמפעל לתרגום ספרי מופת
 תרגום:  אופירה רהט
 סדרה
 ספר קודם:  זמנים קשים 
 הספר הבא:  בין שתי ערים 
 קישורים חיצוניים
 הספרייה הלאומית:  002228173, 001323735
 
דוריט הקטנה (באנגלית: Little Dorrit) הוא רומן שכתב הסופר האנגלי צ'ארלס דיקנס, שפורסם לראשונה בהמשכים חודשיים בין השנים 1855–1857. זהו רומן סאטירי העוסק בממשל ובחברה האנגלית באותה עת.
תיאור העלילה

גבר כבן 40 בשם ארתור קלנם, חוזר לאנגליה לאחר שהייה ממושכת בסין, שם ניהל ביחד עם אביו את עסקי המשפחה. ארתור חוזר לאחר מותו של אביו, על מנת לגלות סוד עלום שעליו אביו רמז לו לפני מיתתו. אמו של ארתור דוחה אותו ומתייחסת אליו בקרירות, וקל וחומר שאיננה מוכנה לעזור לו בפיצוח התעלומה.
בביתו של אמו פוגש ארתור את איימי דוריט, המכונה דוריט הקטנה, המשמשת שם כתופרת. איימי היא הילדה הקטנה ביותר מתוך שלושת ילדיו של מר דוריט, הכלוא בבית הכלא לבעלי חוב מרשלסי מזה יותר מעשרים שנה. גילה הוא 21 בזמן ההתרחשות, והיא עצמה נולדה בחומות המרשלסי.
בניגוד לאחיה ולאחותה המנסים לצאת מחומות המרשלסי ולהתחכך בחברה הגבוהה, שומרת איימי אמונים לאביה ומטפלת בו במסירות מדהימה. ארתור קלנם משתדל לעזור למשפחת דוריט מבחינה כלכלית, ולוקח את איימי כבת חסותו. רק לאחר שאישה אחרת שאהב נישאה לאחר, מתחיל ארתור להבין כי הוא גם אוהב את איימי. אולם לוקח לו עוד זמן רב להבין כי היא גם מאוהבת בו וכי הם עתידים להתחתן.
עוד קודם לכן יוצאת משפחת דוריט מהמרשלסי בעקבות ירושת ענק שמגיעה אליהם במפתיע. בעוד בני משפחת דוריט מרוצים מאוד מהשינוי החד באורח חייהם, איימי לא מצליחה לסגל את אורח החיים של החברה הגבוהה המתואר בספר בגרוטסקיות ובאירוניה. בעקבות השיפור במעמדם הכלכלי והחברתי, עוברת המשפחה לגור באיטליה.
כל אותה העת ממשיך ארתור לנסות ולפתור את התעלומה. לבסוף מתגלה כי ארתור הוא בן בלתי חוקי של אביו, ואשת אביו היא כלל לא אמו. סופה של אמו היה בעוני משפיל בתוך חומות המרשלסי, לאחר שגורשה על ידי אשת אביו מביתם. דודו של אביו שהיה אדם עשיר ואמיד, רצה להוריש את כל הונו לטובת אמו של ארתור, אולם כיוון שהיא נפטרה בדיוק באותו הזמן, הוא הוריש אותו לתינוקת שנולדה באותו היום בדיוק בתוך המרשלסי, הלא היא איימי. אמו החורגת של ארתור התנגדה למהלך, והסתירה את הצוואה מאיימי. זו הייתה גם הסיבה להעסקתה התמוהה לכאורה, על ידי אמו החורגת של ארתור. בדרך זו רצתה האם החורגת לנקות את מצפונה.
ארתור קלנם הפך בינתיים להיות איש עסקים מצליח אולם הוא השקיע את כל הונו בבנק מזויף שהתגלה כהונאה ענקית. כתוצאה מכך מתרושש קלנם מכל כספו, והופך להיות לבעל חוב הכלוא במרשלסי, בדיוק בחדר בו חיה איימי את כל שנותיה, לפני קבלת הירושה. כתוצאה משיחה עם שומר המרשלסיי, שהיה גם הוא מאוהב באיימי, מבין ארתור עד כמה עזה הייתה האהבה בינו לבין איימי, משני הצדדים. במשך שהותו במרשלסי הוא נתקף דיכאון וכמעט מת ממחלה.
בינתיים חוזרת איימי משהותה באיטליה, בעקבות פטירת אביה. היא באה לטפל בארתור, וכתוצאה מכך הוא ניצל. איימי רוצה להתחתן עם ארתור, אבל הוא לא מוכן להיות לנטל עליה. רק לאחר שמתברר שגם אביה השקיע את כל הונו בבנק המזויף, מתאפשרים הנישואים.
על הספר

בספר מרכיבים אוטוביוגרפיים רבים: גם דיקנס בילה חלק מילדותו במרשלסי, ויצא משם בזכות ירושה מפתיע שנפלה לידי אביו. בנוסף, ישנם בספר פרטים רבים אופייניים לתקופה הוויקטוריאנית בכלל ולכתיבתו של דיקנס בפרט, כמו התיאורים המפורטים של העוני ושל הבדלי המעמדות באנגליה. תיאור האהבה בין הגבר המבוגר ממעמד גבוה לנערה הצעירה והענייה, ששמרה על תמימותה אף על פי שהחיים התאכזרו אליה, מתקשר עם רומנים גדולים אחרים של תקופה זו, שהמפורסם שבהם הוא ג'יין אייר.
תרגומים לעברית

דורית קטינה / תרגם צבי רון ; ערך: ז. אריאל ; הציורים: בינה גבירץ. שנת פרסום: 1988
דוריט הקטנה / צ'ארלס דיקנס ; תרגמה מאנגלית אופירה רהט ; אחרית דבר - הלל דלסקי ; [איורים - הבלוט ק' בראון (פיז)]. שנת פרסום: 2002
עיבודים לקולנוע ולטלוויזיה

הרומן "דוריט הקטנה" עובד למסכי הקולנוע והטלוויזיה חמש פעמים. הפעמים הראשונות היו בשנים 1913, 1920 ו-1934. ב-1934 הופק סרט קולנוע גרמני בשם "Kleine Dorrit" בכיכובם של אנני אונדרה כדוריט הקטנה ומתיאס ויימן כארתור קלנהם.
ב-1988 הופק סרט הקולנוע הבריטי "דוריט הקטנה" בבימויה של כריסטין אדזרד ובכיכובם של אלק גינס כוויליאם דוריט ודרק ג'קובי בתפקיד ארתור קלנאם. צוות השחקנים מנה יותר מ-300 שחקנים בריטים.
מיני-סדרה לטלוויזיה בשם "דוריט הקטנה" הופקה על ידי ה-BBC ו-WGBH בוסטון בשנת 2008. את התסריט לסדרה כתב אנדרו דייוויס ובין השחקנים הראשיים היו קלייר פוי (דוריט הקטנה), טום קורטני (ויליאם דוריט), מת'יו מקפדיין (ארתור קלנאם), אנדי סירקיס (ריגו / בלנדואה) וג'ודי פארפיט (גברת קלנאם).
הערות שוליים

↑  משה דור, דינמיט בצורת ספר, מעריב, 9 בדצמבר 1988
↑  גליה אופק, קבורה בחיים, באתר הארץ, 23 בדצמבר 2002
גליה בנזימן, החלש צריך להיות טוב והגון - זה מקור כוחו, באתר הארץ, 29 באוגוסט 2002
↑  יפתח אילן, דיקנס הישן והטוב - "דוריט הקטנה" (בריטניה, 1988), במאית: כריסטין אדזארד, שחקנים: אלק גינס, דרק ג'קובי, שרה פיקרינג, ג'ואן גרינווד, סיריל קיינאק;, כל העיר, 3 במרץ 1989
↑  רותה קופפר, מה לראות הערב בטלוויזיה?, באתר הארץ, 22 ביולי 2009
| --- | --- |
בקרת זהויות :  NLI: 987007585853305171  BnF: cb13769812d (data)  GND: 4099158-1  LCCN: no2014124239  SUDOC: 06691292X  VIAF: 181813589   WorldCat (עם VIAF): 181813589
אנגרי בירדס ריו

ערך זה עוסק במשחק וידיאו. אם התכוונתם למשמעות אחרת, ראו .
| --- | --- |

 כללי
 תאריך הוצאה:  22 במרץ 2011
 סוגה:  משחק חשיבה ממוחשב
 פיתוח:  Rovio Mobile
 הוצאה לאור:  Rovio Entertainment 
 ארץ מקור:  פינלנד 
 הפצה:  Blue Sky Studios, Fox Digital Entertainment, Rovio Mobile
 סדרה:  Angry Birds
 דרישות תוכנה
 מנוע משחק:  Box2D 
 מצבי משחק:  משחק וידאו למשתתף יחיד 
 פלטפורמות:  IOS, אנדרואיד, Windows Phone, Microsoft Windows
 המשחק הקודם:  Angry Birds Seasons
 המשחק הבא:  Angry Birds Space
 אתר רשמי
 
אנגרי בירדס ריו (באנגלית: Angry Birds Rio) הוא משחק הווידאו השלישי בסדרת המשחקים "אנגרי בירדס", שפותחה על ידי Rovio Entertainment. המשחק פותח למכשירי אנדרואיד, iOS, Windows Phone, וכן גם למחשבי Microsoft Windows. המשחק שוחרר כשיווק צמוד לסרטים ריו וריו 2 של פוקס המאה ה-20, וקודם עם סרטים אלה. תוך ניצול משחק בסיסי הזהה למשחק המקורי, ב-Angry Birds Rio נוספו מספר אלמנטים חדשים, בראשם השימוש הראשון של רמות הבוס בסדרת המשחקים.
משחקיות

במשחק זה, הציפורים נחטפו ונלקחו לריו. בדיוק כמו המשחק המקורי בסדרה, השחקנים צריכים להשתמש בקלע כדי לשגר ציפורים למבנים הסמוכים, במטרה לפגוע במטרות הממוקמים או בתוכם. במקום החזירים שגונבים ביצים, השחקנים צריכים להציל ציפורים אקזוטיות בכלובים או להביס את המרמוסטיים של נייג'ל, בהתאים לרמה ששיחק. בגלל מסגרת המשחק, כמה דמויות מסרטי ריו מופיעות. בלו וג'ול אלה דוגמאות לציפורים בלעדיות למשחק זה, יחד עם כל הציפורים הקיימות מהסדרה.
זהו המשחק הראשון בסדרה אשר כולל בתוכו מלחמות בוסים, כאשר השחקן משתמש בציפורים בשביל להביס את נייג'ל, הנבל העיקרי בסרט, וכמו כן גם את מאורו, מנהיג המרמוסטיים. בשלבים אחרים, לואיז מסייע להביס את המרמוסטיים והורס חומרים ובלוקים כדי להביא לשחקן נקודות נוספות. כמו כן, ישנם פריטים מוסתרים שצריך לאסוף בתור התקדמות במשחק.
השקה

המשחק כלל בתחילתו שני שלבים בלבד, "מאורת המבריחים" ו"בריחה מהג'ונגל", כל אחד עם 30 רמות. מאז, המשחק הורחב עם שלושה שלבים נוספים שבהם 30 רמות - "כדורעף חופים" (שוחרר במאי 2011), "מהפכת הקרנבל" (שוחרר ביוני 2011), ו"רדיפת שדה התעופה" (שוחרר באוגוסט 2011), יחד עם שלב בעל 15 רמות, "כדור החוף המוזהב", שנעול על ידי מציאת פריט מוסתר ב"כדורעף חופים" (מכשירי iOS ו-Android בלבד) או על ידי הזנת קוד מהדיסק של הסרט ריו (מחשבי Windows ו-MacOS בלבד). פרק אחרון הנקרא "מטוס המבריחים" (שוחרר בנובמבר 2011) שוחרר בתחילתו עם 15 רמות, ולאחר מכן שוחררו 15 רמות נוספות (ינואר 2012). בכל פרק יש פירות זהב מיוחדים שאפשר למצוא לעיתים נדירות. ב"מאורת המבריחים" יש אננסים, ב"בריחה מהג'ונגל" יש בננות, ב"כדורעף חופים" יש אבטיחים, ב"מהפכת הקרנבל" יש פפאיות, ב"רדיפת שדה התעופה" יש תפוחים, ב"מטוס המבריחים" יש מנגו, ב"חבלת השוק" יש תותים, וב"רעם הרקטות" יש רקטות. ביולי 2013, "כדור החוף המוזהב" קיבל 15 רמות נוספות, דובדבנים מוזהבים, ורקע חדש. פרק זה זמין כעת מתחילת המשחק.
בחודש מרץ 2012, עדכון חדר הגביע שוחרר, עם 12 רמות חדשות, שנפתחות כאשר השחקן מסיים פרק מסוים או אוסף את כל 15 פירות הזהב. עדכון זה פורסם לראשונה באנדרואיד לפני שהגיע ל-iOS. ב-18 בדצמבר 2012, עדכון חדש הגיע ל-iOS ואנדרואיד הכולל 24 רמות חדשות. ניתן להרוויח רמות אלה על ידי השגת 30 עד 70 כוכבים על שלב מסוים או על ידי השגת 10 נוצות של הנשר האדיר על כל פרק (4 רמות נוספות על כל פרק). בעדכון זה נוספו גם התוספות - סופר זרעים (שהשתנה יותר מאוחר לשיקוי כוח) וכוונת רוגטקה מהמשחק המקורי, ועוד שתי תוספות בלעדיות לגרסה זאת (ציפור הסמבה ופצצות). ב-11 במרץ 2013 פורסם עדכון נוסף, ובו נוסף השלב "חבלת השוק" עם 34 רמות (30 רמות רגילות, 3 רמות של 30 עד 70 כוכבים ורמה אחת של הנשר האדיר). ב-25 ביולי, הלוגו של המשחק עודכן ונוספו פירות זהב ו-15 רמות חדשות ל"כדור החוף המוזהב". בנוסף, רמות חדר הגביע היו מושלבים לתוך הפרק שהם הרוויחו.
בדצמבר 2013 עד יולי 2014 נוספו 4 פרקים למשחק שקשורים לריו 2. בפרקים אלה מופיעה גרפיקה שונה מאשר בשלבים הראשונים. בעדכון זה נוספו "רמזים", שמטרתם לסמן לשחקן איפה לפגוע עם הציפור. ביולי 2015 נוספו מטבעות שמאפשרים לשחקנים לפתוח רמות שהיו נעולים בעבר.
מהלך המשחק

המשחק עצמו מראה בתחילתו את הציפורים נחטפים לריו עצמה, המשחק עצמו מכיל את אותו העיקרון שיש למשחק הראשון - לנקות את הזירה מאויבים.
אך הוא מכיל כמה שלבים, והם ביחד יוצרות למשחק עלילה שדומה לסרט ריו, אך בתוספת כמה דברים שונים, כל שלב מכיל סוגים שונים של אויבים, מבנים, וגם הדמויות עצמם.
השלב הראשון מתחיל בכלובים שבמחסן, כשהשלב האחרון חוזר למסלולו המקורי לאחר שהציפורים שוחררו וחבורת "אנגרי בירדס" הקלאסית חזרה לאי שלה, כאשר הם מצידם משיבים את הביצים שנגנבו על ידי החזירים בזמן שלא היו פה בשביל להגן עליהם.
קבלה וביקורות

המשחק זכה לביקורות חיוביות. באתר Metacritic, זכה המשחק לציון של 87 מתוך 100 בהתבסס על 18 חוות דעת. ריאן ריגניי מ-GamePro ציין כי "גרסת ה-iOS מביאה כמה שיפורים בולטים על קודמיו", ולוי בוחאנאן מ-IGN בסקירתו על גרסת האנדרואיד של המשחק, קרא למשחק "חכם, פרק חדש עבור הסדרה".
מאז שחרורו, המשחק הורד יותר מ-10 מיליון פעמים, וזה אחד המשחקים המובילים שהורדו ב-iOS ובאנדרואיד.
ראו גם

אנגרי בירדס
ריו (סרט)
ריו 2
זרם אוויר חם

ציפורים בעת דאייה בתרמיקה
זרם אוויר חם או תרמיקה הוא זרם אוויר עולה. הזרם עולה במעין "עמוד" אוויר. זרם האוויר החם מסייע לתעופה ועלייה לגובה של ציפורים, כמו גם מטוסים וכלי תעופה שונים. טייסי דאונים, גלשני אוויר ומצנחי רחיפה לומדים לזהות את מיקום התרמיקה על פי סימנים שונים כגון: סוגי עננים מסוימים, להקות ציפורים או טופוגרפיה. לאחר זיהויה, ניתן לטוס במעגלים בתוך זרם האוויר העולה, וכך לצבור גובה המאפשר "דילוג" לתרמיקה הבאה.
7 Years

"7 Years" (בעברית: "7 שנים") הוא שיר של הלהקה הדנית לוקאס גרהאם, מתוך אלבום האולפן השני שלהם, Lukas Graham. השיר יצא לאור כהורדה דיגיטלית ב-18 בספטמבר 2015 על ידי חברת התקליטים קופנהגן רקורדס. קליפ עם מילות השיר עלה לערוץ היוטיוב של הלהקה ב-17 בנובמבר 2015, והווידאו קליפ עלה ב-15 בדצמבר 2015.
השיר הגיע לראש מצעד הסינגלים הדני, ומחוץ לדנמרק, הוא הגיע לראש המצעדים באוסטרליה, אוסטריה, איטליה, ניו זילנד, אירלנד, שוודיה ובריטניה, והתברג במקומות גבוהים במצעדים במדינות אירופאיות נוספות ובארצות הברית. את השיר כתבו לוקאס פורקאמר, סטפן פורסט, מורטן ריסטורפ ומורטן "פילו" פילגארד, והפיקו אותו פורסט וריסטורפ תחת שמות הבמה שלהם, Future Animals ו-Pilegaard. על המיקסינג לשיר היו אחראים דלברט באוורס ומורטן פילגארד.
ב-12 בפברואר 2017, "7 Years" היה מועמד לשלושה פרסי גראמי: הקלטת השנה, שיר השנה וביצוע הפופ הטוב ביותר של צמד/להקה. על פי הפדרציה הבינלאומית לתעשייה הפונוגרפית (IFPI), הוא היה השיר השביעי הנמכר ביותר בשנת 2016 ברחבי העולם, עם 10.4 מיליון הורדות דיגיטליות והזרמות שקולות לרצועה.
רקע

סולן הלהקה לוקאס פורקאמר תיאר את "7 Years" כשיר שמסכם את חייו עד כה ואת מה שהוא מקווה להשיג בעתיד. הוא אמר שהסיבה שהמילים הולכות רחוק עד גיל 60 היא מכיוון שאביו מת בגיל 61 והוא היא צריך "להעביר את זה כדי להאמין בזה". הוא המשיך: "זה שיר על הזדקנות. אני גם מגיע לתובנה שלהיות אבא זה הדבר הכי חשוב. החלום הגדול ביותר שלי הוא לא להיות איזה בחור זקן שלילי, אלא שחבריהם של ילדיי יאמרו לו 'אתה הולך לבקר את אבא שלך? תמסור ד"ש! הוא אדיר'. היה לי אבא מושלם.
בנוגע לכישלון הקודם של הלהקה לפרוץ אל השוק העולמי פורצ'אמר ציין כי "זה כאילו אבא שלי מת בדיוק בזמן הנכון – ואני יודע שזה דבר שאני לא צריך לומר, אבל בדיוק אמרתי! אם אבי לא היה מת ב-2012, לא הייתי כותב את השיר שלנו 'Happy Home', שהזניק אותנו לסיפור הצלחה סקנדינבי. לא הייתי כותב את '7 Years', עליו החתימו אותנו אצל מוציא לאור באמריקה ובסופו של דבר חתמנו אצל האחים וורנר."
הלחנה

"7 Years" הוא שיר נשמה-פופ עם השפעות של היפ-הופ, הכתוב במפתח ג'י מינור ובעל קצב של 130 פעימות לדקה. הוא מלווה בשורת אמצע-קצב של פסנתר, פעימה אחורית של כלי הקשה, שילוב צלילים של מקרן שקופיות, וקטע כלי מיתר מסונתז.
ביקורות

המבקר אנדרס האומולר תומסון מהעיתון הדני Jyllands-Posten השווה את השיר ל"When I'm Sixty-Four" של הביטלס: הבלדה '7 Years' נשמעת כמו תשובה עכשווית לשיר 'When I'm Sixty-Four'. '7 Years' מבעבע עם סיפור סיפורים (סטוריטלינג) דליק על מהירותם הגבוהה של החיים, בזמן שהחלומות בהקיץ של הילדות והנערוּת פתאום מתחלפים במלנכוליית פרישה. גרהאם מוצא את הדרך שלו בין סנטימנטליות מתוקה ואמפתיה שוברת לב, וכמו מקרטני צעיר, לגרהאם יש גם יכולת אינסטינקטיבית דומה בעיצוב פזמונים שנתקעים בראש כמו סופר-גלו".
עם זאת, מגזין טיים כלל את "7 Years" ברשימת עשרת השירים הגרועים של 2016, בנימוק "שיהיה בהצלחה בלהסביר את הפופולריות המטאורית של בלדת הפופ-רוק הקשיחה והעכשווית (וכן, גם הקליטה) הזו, שגורמת למאזין להשתוקק ליושרה אומנותית של להקה כמו מארון 5.
הופעות במצעדים

ב-6 בפברואר 2016, "7 Years" הגיע למקום 96 במצעד בילבורד הוט 100, והיה לסינגל הראשון של לוקאס גרהאם שנכנס למצעד. בשיאו, השיר הגיע למקום השני במצעד ב-9 באפריל 2016, והיה ליצירה הדנית שהגיעה למקום הגבוה ביותר במצעד מאז "Apache" של יורגן אינגמן משנת 1961. השיר שהה במקום זה במשך 4 שבועות לא-רצופים, והדף גם את "Work" של ריהאנה ודרייק ואת "Panda" של דיזיינר. "7 Years" הגיע גם למקום 28 במצעד Digital Songs של ארצות הברית, עם 26,000 יחידות שנמכרו. במהלך 2016, נמכרו בארצות הברית 2.089 מיליון יחידות של השיר, מה שהפך אותו לשיר הרביעי הנמכר ביותר של השנה, כשלפניו היו "Closer" של הצ'יינסמוקרס, "My House" של פלו ריידה ו"Can't Stop the Feeling!" של ג'סטין טימברלייק. "7 Years" היה הלהיט הגדול ביותר בארצות הברית של אמן זר מאז "Somebody That I Used to Know" של גוטייה ב-2012.
ב-12 בפברואר 2016, "7 Years" הגיע למקום הראשון במצעד הסינגלים הבריטי, יחד עם מכירות שבועיות של 105,000 יחידות (כולל 3.65 מיליון הזרמות). השיר היה הסינגל הדני הראשון שמגיע למקום ראשון במצעד, מאז "Turn Back Time" של אקווה מ-1998. ב-11 במרץ 2016, "7 Years" עדיין נשאר במקום הראשון במצעד, והיה זה השבוע החמישי שלו ברצף, מה שהפך אותו לסינגל הדני הראשון שנשאר הכי הרבה זמן במקום הראשון. ב-18 במרץ 2016, "I Took a Pill in Ibiza" של מייק פוזנר תפס את המקום הראשון והוריד את "7 Years", שמכר רק 261 יחידות פחות ממנו. היה זה השיר הנמכר ביותר בבריטניה בשנת 2016, עם 856,559 יחידות שנמכרו באותה שנה, אם כי היו לו פחות הזרמות מאשר ל"One Dance" של דרייק – 1.95 מיליון הזרמות ל"One Dance" ו-1.49 מיליון הזרמות ל"7 Years", שדורג במקום השני במצעד.
"7 Years" הגיע למקום הראשון במצעד הסינגלים האוסטרלי, מה שהפך את לוקאס גרהאם לאמן הדני השלישי שמגיע למקום הראשון (לפניהם היו Cut 'N' Move עם "Give It Up", ואקווה עם "Barbie Girl" ו"Doctor Jones"). ב-11 באפריל 2016, היה זה השבוע השביעי ברצף בו "7 Years" המשיך לשהות במקום הראשון במצעד, מה שהפך אותו לסינגל הדני הראשון שנשאר הכי הרבה זמן במקום הראשון. הוא עקף את השיא הקודם שנקבע על ידי "Doctor Jones" של אקווה, ששהה 7 שבועות רצופים במקום הראשון, ב-1997–1998.
קליפ

הווידאו קליפ לשיר יצא ב־15 בדצמבר 2015 ואורכו 4 דקות. הקליפ נכתב, בוים ונערך על ידי במאי הקולנוע הדני רן סאשה ג'והנסן והוא צולם בקופנהגן ובלוס אנג'לס.
נכון לאוקטובר 2022, הקליפ צבר מעל 1.3 מיליארד צפיות ביוטיוב.
קאברים

ב-22 באפריל 2016, הזמרת הבריטית ג'סמין תומפסון הוציאה גרסת כיסוי לשיר על ידי חברת ההקלטות אטלנטיק רקורדס.
ב-24 באפריל 2016, הזמר ההולנדי יאן ורסטיג הוציא גרסת כיסוי לשיר על ידי חברת ההקלטות 8Ball Music, שמאוחר יותר גם נכללה באלבום הבכורה שלו, It Takes Swing, שיצא לאור ב-13 במאי 2016.
ב-5 באוגוסט 2016, הזמר הבריטי קונור מיינרד הוציא גרסת כיסוי לשיר באלבומו Covers, על ידי חברת ההקלטות פרלופון.
ב-14 בספטמבר 2016, ההרכב המוזיקלי האמריקאי Linkin' Bridge מלואיוויל, קנטקי ביצע גרסת כיסוי לשיר במהלך חצאי-הגמר של העונה ה-11 של America's Got Talent, המשודרת ב-NBC.
ב-5 בדצמבר 2020, השיר בוצע בגמר התוכנית "הזמר במסכה" המשודרת בקשת 12, על ידי הפלאפל.
רשימת רצועות

| הורדה דיגיטלית> מס' | הורדה דיגיטלית> שם | הורדה דיגיטלית> משך | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  |
| --- | --- | --- | --- | --- | --- | --- | --- | --- | --- |
| 1. | 7 Years  | 3:59 |  |  |  |  |  |  |  |
| ויניל 12"> מס' | ויניל 12"> שם | ויניל 12"> משך | ויניל 12">  | ויניל 12">  | ויניל 12">  | ויניל 12">  | ויניל 12">  | ויניל 12">  | ויניל 12">  |
| --- | --- | --- | --- | --- | --- | --- | --- | --- | --- |
| 1. | 7 Years (album version)  | 3:57 |  |  |  |  |  |  |  |
| 2. | 7 Years (live from Denmark)  | 4:07 |  |  |  |  |  |  |  |